Aleksandr Barjatinskij

Aleksandr Ivanovitj Barjatinski (født 14. mai 1814 i Ivanovskoje, død 10. mars 1879 i Genève) var en russisk fyrste og feltherre.  

Barjatinskij nedstammet fra de gamle suverene fyrstene av Tsjernihiv, som påberopte seg aner tilbake til Rurik (830-879), og ble oppfostret sammen med tronfølgeren, den senere keiser Aleksander II. Som militær kom Barjatinskij snart til Kaukasus, der han under stridene mot fjellfolkene ble forfremmet til generalløytnant i 1852.

Den 6. september 1859 stormet han Sjamyls bergfestning Gunib og tok Sjamyl selv til fange. For denne bragd ble han utnevnt til feltmarskalk.

I 1862 måtte han som følge av svekket helse fratre som befal i Kaukasus, hvoretter han for det meste reiste rundt i utlandet eller holdt seg på slektsgodset i Polen.

 Fotnoter 

 Referanser 


Kategori:Russiske offiserer
Kategori:Personer fra Krimkrigen
Kategori:Personer fra Kursk oblast